CELEX: C2006/326/148
Language: el
Date: 2006-12-30 00:00:00
Title: Υπόθεση T-321/06: Προσφυγή της εταιρίας Alberto Jorge Moreira da Fonseca Lda κατά ΓΕΕΑ — General Óptica (GENERAL OPTICA) που ασκήθηκε στις 27 Νοεμβρίου 2006

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/71
            
         Προσφυγή της εταιρίας Alberto Jorge Moreira da Fonseca Lda κατά ΓΕΕΑ — General Óptica (GENERAL OPTICA) που ασκήθηκε στις 27 Νοεμβρίου 2006
   (Υπόθεση T-321/06)
   (2006/C 326/148)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Alberto Jorge Moreira da Fonseca Lda (Santo Tirso, Πορτογαλία) (εκπρόσωπος: Oehen Mendes, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: General Óptica SA (Bαρκελώνη, Ισπανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την από 8 Αυγούστου 2006 απόφαση του πρώτου τμήματος προσφυγών του ΓΕΕΑ, κοινοποιηθείσα στην προσφεύγουσα στις 27 Σεπτεμβρίου 2006, στη διαδικασία ακυρώσεως υπ' αριθ. 830C (Υπόθεση υπ' αριθ. R 945/2005-1) και, κατά συνέπεια, να κρίνει ότι το κοινοτικό σήμα υπ' αριθ. 573 774«GENERAL OPTICA», του οποίου ζητήθηκε η καταχώριση στις 20 Ιουλίου 1997 και καταχωρίστηκε στις 10 Σεπτεμβρίου 1999, είναι άκυρο ή, επικουρικώς, ότι ανακαλείται·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι και κύρια επιχειρήματα
   
      Καταχωρισμένο κοινοτικό σήμα του οποίου ζητείται η ακύρωση: το εικονιστικό σήμα «GENERAL OPTICA» για τις υπηρεσίες που εμπίπτουν στην κλάση 42 (υπηρεσίες οπτικών) — Κοινοτικό σήμα υπ' αριθ. 573 774
   
      Δικαιούχος του κοινοτικού σήματος: General Óptica SA
   
      Αιτών την ακύρωση του κοινοτικού σήματος: η προσφεύγουσα
   
      Σήμα του οποίου δικαιούχος είναι η προσφεύγουσα: το προγενέστερο εθνικό σήμα «Generalóptica» για την εισαγωγή και λιανική πώληση οπτικών συσκευών, συσκευών ακριβείας και φωτογραφικών συσκευών
   Απόφαση του τμήματος ακυρώσεως: απόρριψη της αιτήσεως ακυρώσεως
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση, μεταξύ άλλων, του άρθρου 8, παράγραφοι 1 και 4, του κανονισμού 40/94 του Συμβουλίου, εφόσον υφίσταται κίνδυνος συγχύσεως μεταξύ των δύο εμπλεκομένων σημάτων και το σήμα της προσφεύγουσας απολαύει προστασίας σε εθνικό επίπεδο.
   Παράβαση του κανόνα 22 του κανονισμού 2868/95 της Επιτροπής, εφόσον το ΓΕΕΑ δεν τήρησε την υποχρέωσή του να ζητήσει από την προσφεύγουσα να προσκομίσει αποδείξεις περί της προβληθείσας προγενέστερης χρήσης του σήματος.